### 16.    Forslag fra Enhedslisten vedrørende transport til elever i [adresse]

**Åbent**

Sagsnr.: 326-2017-598          J.nr.: 00.01.00           Dokumentnr.:
326-2017-72203

**Sagstype**

Drøftelse.

**Resume og sagens baggrund**

Kommunalbestyrelsesmedlem Sam Toft (Ø) ønsker
på vegne af Enhedslisten en drøftelse af forslaget:

*"At der dagligt tilbydes hjemtransport til de børn
fra [adresse] der deltager i samme tilbuds lokale SFO-ordning".*

I dagsordenspunktet indgår også begrundelsen bag forslaget
samt en administrativ tilføjelse omkring nuværende praksis. Administrationen
bemærker, at visiteringen til befordring altid er en individuel vurdering med
udgangspunkt i det enkelte barn.

**Indstillinger**

Fagcenterchef for Børn, Læring og Uddannelse indstiller, at
forslaget drøftes.

**Behandling**

Børn og Familieudvalget.

**Sagsfremstilling**

Enhedslisten har ønsket at drøfte følgende forslag indsendt
pr. mail d. 16. februar 2017:

"*At der dagligt tilbydes hjemtransport til de børn
fra [adresse], der deltager i samme tilbuds lokale SFO-ordning".*

Begrundelsen bag forslaget er fremsat i mailen og lyder:

*"Børn der er visiteret til specialtilbud i
[adresse] specialskoler og tre [adresse], er ofte afhængige af
kommunalt tilbud om kørsel grundet lang afstand fra bopæl til skoler og
Inklusionscentrene.*

*Kalundborg Kommune tilbyder i dag alene hjemtransport til
elever i specialtilbud, ved afslutning på den ordinære skoledag. Dermed
afskæres elever i kommunens [adresse] fra at deltage i SFO-ordning på de
skoler de er visiteret til. Af samme grund må nogle forældre gå på nedsat tid
for selv at kunne passe deres børn i eftermiddagstimerne.*

*Da Kalundborg Kommune alene tilbyder hjemtransport efter
den ordinære skoledag, tilbydes børnene i stedet plads i en fremmed og ukendt
SFO-ordning nær barnets bopæl. Da børnene er visiteret til et specialtilbud
grundet psykiske og adfærdsmæssige problematikker, og typisk har et højt behov
for struktur samt kendte voksne og rammer, kan de naturligvis ikke forventes at
anvende dette tilbud. Børnene afskæres dermed fra at kunne deltage og udvikle
sig i SFO-fællesskabet med kendte kammerater og medarbejdere.*

*Med begrundelse i, at der er afgivet et pasningstilbud
uanset relevansen af dette, afvises forældrenes ansøgning om tabt
arbejdsfortjeneste for pasning af eget barn. Kalundborg Kommune skal
naturligvis sikre at forældre der er berettiget til Tabt arbejdsfortjeneste,
også tilbydes dette, såfremt der ikke kan tilbydes et pasningstilbud som barnet
kan trives og fungere i."*

Administrationens tilføjelse:

Administrationen bemærker, at visiteringen til befordring
beror på en individuel vurdering. Det er derfor ikke alle børn på
inklusionscenter, der er bevilget befordring, da der også er børn der for eksempel
går, cykler eller tager bussen til og fra skole.

Når der bevilges befordring, er det ud fra nogle faste
tidspunkter på dagen, af hensyn til tilrettelæggelsen af ruter og for at undgå
solokørsel. Administrationen har modtaget meget få henvendelser fra forældre,
der oplever udfordringer i forbindelse med denne fremgangsmåde.

Alle børn i SFO er som udgangspunkt selv ansvarlige for
hjemtransporten, uanset om de går i specialskole, inklusionscenter eller på en
almen skole. Det bør derfor overvejes, om der generelt skal gøres forskel på
børnene, ud fra hvilket tilbud de går i. Igen bemærkes, at en del af eleverne i
inklusionscentrene også selv varetager transporten til og fra skole.

**Økonomiske konsekvenser**

Ingen bemærkninger.

**Børn- og Familieudvalgets møde
den 1. marts 2017:**

Der blev stemt om, at der dagligt skal tilbydes
hjemtransport til de børn fra [adresse], der deltager i samme tilbuds
lokale SFO-ordning.

For stemte:

Sam Toft (Ø)

Imod stemte:

Yda Mogensen (V), Josefine Nielsen (O), Ella Østergaard (V),
Lona Nilsson (A), og Brian Lauridsen (V) med den bemærkning, at den
nuværende praksis vedrørende kørsel som udgangspunkt tilgodeser kørselsbehovet
udfra den konkrete individuelle vurdering, jævnfør administrationens kommentarer.

Steven Andersen (B) udlod at stemme.

Sam Toft (Ø) begærer punktet i
Kommunalbestyrelsen.

**Økonomiudvalgets møde den 22.
marts 2017:**

Anbefaler Børn- og Familieudvalgets flertalsindstilling.

Kjeld Eriksen, Ø, er imod.